Εμανουέλ Αντεμπαγιόρ

Ο Εμανουέλ Αντεμπαγιόρ (Emmanuel Adebayor, γεννήθηκε 26 Φεβρουάριο 1984) είναι διεθνής πρώην ποδοσφαιριστής από το Τόγκο που αγωνιζόταν ως κεντρικός επιθετικός. Έχει αγωνιστεί για την Άρσεναλ, τη Μάντσεστερ Σίτι, την Τότεναμ, την Κρύσταλ Πάλας, τη Μετς, τη Μονακό, τη Ρεάλ Μαδρίτης, τη Μπασακσεχίρ, τη Καϊσέρισπορ και την Ολίμπια της Παραγουάης.

Καριέρα

Ξεκίνησε την καριέρα του από ομάδες της Γαλλίας και το 2006 η Άρσεναλ τον απέκτησε από τη Μονακό έναντι 3 εκατομμυρίων λιρών. Όσο αγωνιζόταν για την Άρσεναλ (2006-09)  ανακηρύχθηκε καλύτερος Αφρικανός ποδοσφαιριστής το 2008, ενώ ήταν μέλος της καλύτερης ομάδας της Πρέμιερ Λιγκ τη χρονιά 2007-08. Το 2009 αποκτήθηκε από τη Μάντσεστερ Σίτι για περίπου 25 εκατομμύρια λίρες. Αφότου δόθηκε δανεικός στη Ρεάλ (με την οποία κατέκτησε το μοναδικό συλλογικό του τίτλο, το Κύπελλο Ισπανίας το 2011) και την Τότεναμ, με την οποία σκόραρε 18 γκολ στο πρωτάθλημα τη σεζόν 2011-12 και ήταν ο πρώτος σκόρερ της, αποκτήθηκε από τη δεύτερη για 5 εκατομμύρια λίρες μέχρι το 2015. Στην παρουσία στα γήπεδα της Αγγλίας σημείωσε 97 γκολ σε 242 αγώνες και έδωσε 36 τελικές πάσες (ασίστ).

Ο Αντεμπαγιόρ αν και επιλέξιμος για την εθνική Νιγηρίας εκπροσώπησε τελικά το Τόγκο, πραγματοποιώντας το ντεμπούτο του το 2000. Ήταν μέλος της εθνικής Τόγκο η οποία συμμετείχε στο Παγκόσμιο Κύπελλο του 2006, τη πρώτη και μοναδική έως τώρα εμφάνιση της χώρας σε Μουντιάλ. Ο Αντεμπαγιόρ ήταν ένας από τους παίκτες που βρίσκονταν στο λεωφορείο που δέχθηκε πυροβολισμούς στο Κύπελλο Εθνών Αφρικής το 2010, από το οποίο αποσύρθηκε. Όμως επέστρεψε για το Κύπελλο Εθνών Αφρικής το 2013, βοηθώντας το Τόγκο να φτάσει μέχρι τα προημιτελικά, καθώς και το 2017. Έχει πραγματοποιήσει 87 συμμετοχές με το εθνόσημο και με 32 γκολ είναι ο  πρώτος σκόρερ της εθνικής Τόγκο και ο ποδοσφαιριστής με τις περισσότερους διεθνείς αγώνες.

Παραπομπές 

Τογκολέζοι ποδοσφαιριστές
Επιθετικοί ποδοσφαιριστές
Ποδοσφαιριστές Εθνικής Τόγκο
Ποδοσφαιριστές ΦΚ Μετς
Ποδοσφαιριστές ΑΣ Μονακό
Ποδοσφαιριστές Άρσεναλ
Ποδοσφαιριστές Μάντσεστερ Σίτι
Ποδοσφαιριστές Ρεάλ Μαδρίτης
Ποδοσφαιριστές Τότεναμ Χότσπερ
Ποδοσφαιριστές Κρίσταλ Πάλας ΦΚ
Ποδοσφαιριστές Ιστανμπούλ Μπασάκσεχιρ
Ποδοσφαιριστές Κάισερισπορ
Ποδοσφαιριστές Κλουμπ Ολίμπια
Ποδοσφαιριστές Παγκοσμίου Κυπέλλου 2006
Ξένοι ποδοσφαιριστές στην Αγγλία
Ξένοι ποδοσφαιριστές στην Ισπανία
Ξένοι ποδοσφαιριστές στην Τουρκία
Ποδοσφαιριστές Πρέμιερ Λιγκ
Ποδοσφαιριστές Πριμέρα Ντιβιζιόν 
Ποδοσφαιριστές Σούπερ Λιγκ Τουρκίας 
Ποδοσφαιριστές Κυπέλλου Εθνών Αφρικής 2006
Ποδοσφαιριστές Κυπέλλου Εθνών Αφρικής 2010
Ποδοσφαιριστές Κυπέλλου Εθνών Αφρικής 2013
Ποδοσφαιριστές Κυπέλλου Εθνών Αφρικής 2017